NaiveNeuron/SloPal huggingface dataset:
V. Novotný, poslanec: (2007-11-29):
Ale nechcem sa s vami odborne prieť. Myslím si, že pochopíte, pán poslanec, že som predsedom výboru pre zdravotníctvo a mojím záujmom je, aby dobre fungoval rezort zdravotníctva a chcel som poukázať na to, že aj keď rastú disponibilné zdroje v rezorte zdravotníctva, napriek tomu existujú veľké riziká, ktoré spôsobia, že tieto peniaze sa prežerú v tomto rezorte. Odtečú bez toho, aby prišiel efekt, ktorý očakávame. Každý bojujeme za svoj rezort. Iste ste aj vy na koaličnej rade bojovali, aby ste mali viacej peňazí v rezorte poľnohospodárstva. Ja som teraz v opozícii. Bojujem za to, aby lepšie fungoval tento rezort. Ak budeme znovu vo vládnej koalícii o dva a pol roka, v čo verím, teda možno aj skôr, keď sa vám to rozsype na ďalší týždeň, budem bojovať v tejto vládnej koalícii o to, aby bolo viacej peňazí v rezorte zdravotníctva a aby lepšie fungoval. Ale chcem ešte raz povedať, že nerozumel som celkom tej vašej narážke. Možno ani neodpovedám dobre na vašu faktickú poznámku, lebo vidím tu veľa poslancov Národnej rady, ktorí majú rôzne názory na financovanie poľnohospodárstva, na fungovanie zdravotníctva, ale žiadne prasatá tu nie sú. Chcem vám povedať, že naozaj prasa od človeka dokážem rozlíšiť, aj keď som mestský človek. Ďakujem pekne.
Grendel, Gábor, podpredseda NR SR (2023-05-10):
Otváram rozpravu, do ktorej som nedostal žiadnu písomnú prihlášku. Dávam teraz možnosť prihlásiť sa do rozpravy ústne. Konštatujem, že sa nikto nehlasí. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Pristúpime k druhému čítaniu o návrhu poslancov Miloša Svrčeka a Jozefa Hlinku na vydanie zákona, ktorým sa mení a dopĺňa zákon č. 343/2015 o verejnom obstarávaní a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1399, spoločná správa výborov má tlač 1399a. Dávam slovo pánovi poslancovi Milošovi Svrčekovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1399.)
Laššáková, Jana, podpredsedníčka NR SR (2014-11-08):
Nech sa páči, pán poslanec Poliačik s procedurálnym návrhom.
Vetrák, Milan, poslanec NR SR (2021-10-07):
V zásade, v zásade chcem povedať len to, že tiež o tomto bode programu sa bude hlasovať o jedenástej hodine dnes.
Ľ. Mušková, poslankyňa: (2001-09-19):
J. Migaš, predseda NR SR: Môžem, hej, môžem? Pán poslanec Kužma, nech sa páči.
Kondrót, Maroš, poslanec NR SR (2019-10-23):
Hlasovať budeme v pondelok o 11.00 hod.
D. Lipšic, poslanec: (2008-04-03):
Nebude to o demografii, lebo tam sa zjavne nezhodneme, ale o neuveriteľnej politizácii v jej rezorte. Dňa 7. 3. tohto roku boli na úrady práce zaslané usmernenia k činnosti úradov práce ohľadom II. piliera. Najskôr by som pani ministerke zacitoval § 1 ods. 2 písm. b) zákona o štátnej službe, podľa ktorého štátna služba bola, je budovaná na princípoch politickej neutrality. Na záver poviem perlu týchto materiálov, ktorá asi nemala byť zverejnená. Ale poviem, čo v týchto materiáloch vlastne generálny riaditeľ ústredia práce píše ako základné tézy na komunikáciu v oblasti II. piliera. Budem citovať: „DSS si v opozícii našla hlasnú trúbu, ktorá obhajuje ich bezproblémové zisky. Opozícia primitívnym spôsobom spochybňuje medzigeneračnú solidaritu.“ To sú materiály pre štátnych úradníkov, ktoré posielate. „Opozícia sa neštíti používať pri presviedčaní ľudí ani maximálne amorálne argumenty, ktoré súvisia s možným dedením nasporených peňazí. Kalkuluje s najnepríjemnejšou udalosťou v každej rodine, smrťou otca, matky, manžela, manželky.“ Pani ministerka, okrem hrubej demagógie sa vás chcem opýtať, ako je možné, že váš rezort takto spolitizované materiály posiela ako komunikačné tézy, ktoré majú byť vylepené na všetkých úradoch práce. No, ale aby to bolo úplne jasné. Základné komunikačné rámce majú jednu malú kolónku, tu dole uvedenú, posielať na úrady práce, a tá znie: „Materiál určený pre internú potrebu strany Smer – sociálna demokracia.“ A v texte je: „Tento podklad slúži ako základný tematický rámec pre komunikáciu jednotlivých zástupcov strany Smer – sociálna demokracia pri ich verejných vystúpeniach k tejto problematike.“ A v materiáli je ďalej: „Moderná sociálna politika, ideológia sociálneho štátu, nie budovanie spoločnosti postavenej na bezcitných pravidlách neviditeľnej ruky trhu stojí na tisícročiami osvedčenom modeli, stojí na modeli medzigeneračnej solidarity. Pre Smer – SD je myšlienka prispievať na dôchodky našich rodičov úplne prirodzenou otázkou, pre slovenskú pravicu je to asi ekonomicky úplne zbytočným krokom.“ Pani ministerka, to nie sú materiály z vašej straníckej konferencie, upozorňujem vás. To sú materiály, ktoré za peniaze všetkých daňových poplatníkov produkuje ústredie práce a prikazuje všetkým úradom práce v krajine, aby ich komunikovali našim občanom. Pani ministerka, také flagrantné porušovanie zákona o štátnej službe, takú neuveriteľnú politizáciu, hrubú demagógiu, ktorú vaši úradníci používajú, považujem za bezprecedentný krok, ktorý sa tu zrejme od roku 1998 nevyskytol. Žiadam vás o odpoveď, akým spôsobom si predstavujete napĺňanie zákona o štátnej službe vo vlastnom rezorte. Ďakujem.
Cmorej, Peter, poslanec NR SR (2023-06-21):
Spolu, spolu s pánom poslancom Pčolinským dávame procedurálny návrh na termínovanie bodu, tlač 1654, bod 111. To je návrh skupiny poslancov o zmene zákona o dani z príjmu. Ide o investovanie kryptomeny na piatok na dvanástu, nakoľko ešte stále rokujeme o finálnej verzii pozmeňovacieho návrhu.
M. Číž, podpredseda NR SR: (2008-12-03):
(Hlasovanie.) 133 prítomných, 51 za, 2 proti, 77 sa zdržalo, 3 nehlasovali. Konštatujem, že ani tento návrh sme neschválili.
Paška, Pavol, predseda NR SR (2013-09-03):
Pekné popoludnie, dámy a páni. Vážené pani poslankyne, vážení páni poslanci, vítam vás po lete na prvom stretnutí a otváram rokovanie 23. schôdze Národnej rady. Poprosím o prezentáciu. (Prezentácia.) Je prítomných 123 poslancov. Konštatujem, že sme uznášaniaschopní. Overovateľmi budú páni poslanci Milan Halúz a Martin Poliačik, ich náhradníkmi budú pani poslankyňa Mária Janíková a pán poslanec Pavol Zajac. O ospravedlnenie na dnešnom dni 23. schôdze požiadali páni poslanci Juraj Droba a pán poslanec Ján Mičovský. Na zahraničnej pracovnej ceste je pán podpredseda Národnej rady Ján Figeľ. Program 23. schôdze ste dostali do lavíc. Ešte vás chcem upozorniť, že obsahuje aj správy príslušných inštitúcií, ktoré budú predkladatelia predkladať tak, ako sú uvedení v návrhu, a umožníme im predložiť v pléne Národnej rady tieto správy a odsúhlasíme ich prítomnosť odhlasovaním programu. Pristúpime teraz k schvaľovaniu programu. Poprosím všetkých, ktorí majú záujem navrhnúť zmenu alebo doplnenie programu, aby sa prihlásili. Takže 13 pánov poslancov a poslankýň. Ako prvý pán poslanec Frešo.
Glváč, Martin, podpredseda NR SR (2019-06-18):
Ďakujem. S faktickou poznámkou nikto. Pýtam sa, či sa chce niekto prihlásiť do rozpravy ústne. Jedna poslankyňa. Končím možnosť prihlásiť sa. Nech sa páči, pani poslankyňa Zemanová, máte slovo.
Laššáková, Jana, podpredsedníčka NR SR (2014-10-16):
Prezentujme sa a hlasujeme. (Hlasovanie.) Prítomných 129 poslancov, za návrh 79, proti 11, zdržalo sa 39 poslancov. Konštatujem, že sme schválili vládny návrh novely zákona č. 453/2003 Z. z. o orgánoch štátnej správy v oblasti sociálnych vecí. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení (tlač 1120). Pán spoločný spravodajca Milan Halúz, poprosím vás, uvádzajte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov , tlač 1120.)
Bugár, Béla, podpredseda NR SR (2018-12-06):
Je všeobecný súhlas? (Reakcia pléna.) Prezentujme sa a hlasujme. (Hlasovanie.) Prítomných 140, za 63, proti 53, zdržalo sa 24 poslancov. Neschválené. Ďalší procedurálny návrh – pán poslanec Beblavý. Ešte nemáte. Á, už teraz. Nech sa páči.
Grendel, Gábor, podpredseda NR SR (2023-06-15):
Pán poslanec Miloš Svrček.
Jurinová, Erika, podpredsedníčka NR SR (2015-12-11):
Dávam slovo pani poslankyni Šípošovej, nech sa páči.
Pellegrini, Peter, predseda NR SR (2015-09-25):
Prezentujme sa a hlasujme o pridelení zákona výborom, určení gestorského výboru a príslušných lehôt. (Hlasovanie.) Prítomných 123 poslancov, za hlasovalo 113 poslancov, zdržalo sa 8, nehlasovali 2. Konštatujem, že sme schválili pridelenie návrhu zákona výborom, určili gestorský výbor, ako aj príslušné lehoty. Panie poslankyne, páni poslanci, ešte vás si dovoľujem na záver požiadať o odsúhlasenie jednej zmeny programu. Zároveň sa vám ospravedlňujem, že tak robím už tretíkrát, ale dúfam, že do tretice všetko dobré, a bude to posledný návrh týkajúci sa tých istých bodov. Chcem vás požiadať, aby ste odsúhlasili, že body, ktorých predkladateľom je minister vnútra, sme prerokovali budúci týždeň v utorok 29. septembra, nie ako sme pôvodne odsúhlasili o 8.30, ale až od 14. hodiny, nakoľko pán minister musí prijať zahraničnú návštevu. Je všeobecný súhlas? (Súhlasná reakcia pléna.) Veľmi pekne vám ďakujem za vašu ústretovosť. Takže budúci týždeň v utorok 29. septembra o 14.00 budeme pokračovať bodmi pána ministra vnútra. Vyhlasujem krátku technickú prestávku a budeme pokračovať rokovaním o vládnom návrhu zákona o verejnom obstarávaní, ktorý predkladá pán minister Tomáš Borec. (Prestávka.) (Po prestávke.)
Blanár, Juraj, podpredseda NR SR (2021-05-04):
Ďakujem, pán predseda. Vážená snemovňa, predkladám návrh uznesenia za skupinu poslancov Klubu strany 
SMER – sociálna demokracia, ktorý by mal, ktorý by mal byť zaradený ako samostatný bod č. 7 a ostatné body by sa adekvátne prečíslovali s tým, že toto uznesenie predovšetkým sa jedná o predĺžení, o predložiť okamžite na rokovanie tejto schôdze Národnej rady Slovenskej republiky návrh vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu. Rovnako ďalším bodom je okamžité zastavenie celoplošného testovania a zabezpečenia optimálnej diagnostiky na ochorenie COVID-19 a rovnako je vytvorenie parlamentnej komisie, ktorá by mala preskúmať všetko, čo s tým súviselo. Čiže ako odôvodnenie uvádzam, že nie je dôvod odkladať tieto veci... (Prerušenie vystúpenia časomerom.)
Štefunko, Ivan, poslanec NR SR (2024-01-16):
Na vystúpenie 34 faktických poznámok. Ako prvý pán poslanec Štefunko.
P. Hrušovský, podpredseda NR SR: (2002-02-21):
(Hlasovanie.) 109 prítomných, 101 za, 4 sa zdržali, 4 nehlasovali. Konštatujem, že návrh sme schválili. Š. Šlachta, poslanec: Ďakujem pekne. Týmto sme vyčerpali všetky pozmeňujúce návrhy.
P. Hrušovský, podpredseda NR SR: (2002-06-19):
Nech sa páči. P. Koncoš, minister pôdohospodárstva SR: Ak dovolíte, chcem sa vyjadriť len k návrhu pána poslanca Sopka a nechávam naozaj na posúdenie poslankýň a poslancov Národnej rady Slovenskej republiky, aké stanovisko zaujmú. Nazdávam sa, že do budúcnosti, jednoducho, bude treba uvažovať s tým, že v niektorých oblastiach bude treba prispievať zo štátneho rozpočtu na úhradu cien vody, čiastočnú úhradu cien vody, aj keď v tejto etape, keď Slovensko má pomerne dosť zdrojov pitnej vody a návrh na vytvorenie šiestich vodárenských spoločností, ktoré by mali aj prevádzkovať vodovody a kanalizácie, čističky odpadových vôd, je konštruovaný tak, aby cena v jednotlivých vodárenských spoločnostiach, a teda aj v jednotlivých regiónoch Slovenska bola približne rovnaká. V čase globálnych klimatických zmien, ktoré, ako máme možnosť sledovať, pokračujú rýchlejšie ako vedci a všetci odborníci, ktorí sa zaoberajú ochranou životného prostredia, vývojom klímy, predpokladali, teda treba pamätať aj na to, že štát zo štátneho rozpočtu bude raz musieť prispievať na reguláciu týchto cien, respektíve na úhradu nákladov na cenu vody v niektorých regiónoch Slovenska. Chcel by som len zareagovať na faktickú poznámku pána poslanca Slaného. Transformáciou štátnych podnikov vodární a kanalizácií sa majetok neprevádza do súkromného vlastníctva, prevádza sa do vlastníctva miest a obcí a bol by som veľmi rád, keby starostovia a primátori si vážili tento fakt, tento majetok a neuvažovali o tom, že sa zbavia zodpovednosti za prevádzkovanie vodovodov a súvisiacich zariadení, aj keď návrh zákona a predovšetkým návrhy, ktoré sú uvedené v spoločnej správe, dávajú predpoklady aj na oddelenie prevádzkovania vodovodov a kanalizácií, prípadne čističiek odpadových vôd od samotného vlastníctva vodovodov a kanalizácií. Ďakujem za pozornosť.
Slafkovský, Alexander, poslanec NR SR (2010-11-04):
Tykajte svojmu synovi, nie mne.
Laššáková, Jana, podpredsedníčka NR SR (2013-04-16):
Na vystúpenie pána poslanca s faktickými poznámkami páni poslanci Nagy, Martvoň, Jurinová. Končím možnosť prihlásiť sa faktickými poznámkami. Nech sa páči, pán poslanec Nagy.
Galek, Karol, poslanec NR SR (2016-05-24):
Vážená pani podpredsedníčka, vážené pani poslankyne, páni poslanci, dovoľte, aby som vám predstavil návrh, s ktorým ja a moji kolegovia prichádzame do Národnej rady a ktorý v prvom rade rieši mierne pokrivený zákon o regulácii v sieťových odvetviach č. 250/2012. Hlavným cieľom nášho návrhu je upraviť postavenie Úradu pre reguláciu sieťových odvetví a zvýšiť jeho transparentnosť. Takisto toto riešenie spočíva v oddelení rady úradu ako odvolacieho miesta od úradu, pričom by sa zriadilo predstavenstvo úradu ako kolektívny orgán na jeho čele. Taktiež navrhujeme zmeniť spôsob menovania predsedov predstavenstva úradu a rady tak, aby sa posilnila ich nezávislosť. Návrh zákona reaguje na potreby súčasnej praxe, najmä čo sa týka odvolacieho konania, pri ktorom došlo k nesprávnej transpozícii požiadaviek Európskej únie. Otázkou vhodnosti v súčasnosti nastaveného mechanizmu odvolania sa už zaoberá aj Európska komisia v rámci vyšetrovania transpozície tretieho energetického balíčka, takzvaný EU Pilot. Náš návrh vychádza zo smerníc Európskeho parlamentu a Rady, podľa ktorých má byť garantovaná nezávislosť odvolacieho orgánu. Tento rozhoduje o odvolaniach proti prvostupňovým rozhodnutiam úradu. Súčasná právna úprava, ktorá, o odvolaniach proti prvostupňovým rozhodnutiam úradu rozhoduje regulačná rada, nenapĺňa požiadavky menovaných smerníc. Dovolím si citovať, podľa tejto smernice „členské štáty musia zabezpečiť, aby na národnej úrovni existovali vhodné mechanizmy, v rámci ktorých môže aj strana dotknutá rozhodnutím regulačného orgánu podať odvolanie na orgány nezávislé od zúčastnených strán, ale aj akejkoľvek vlády“. Dosiahnutie tohto cieľa by sme chceli dosiahnuť zavedením kolektívnosti orgánu na čele úradu spolu so zásadou rotácie členov predstavenstva, ako aj predsedu predstavenstva úradu. Takto by sme zaistili nižšiu mieru pravdepodobnosti chýb či osobného zlyhania a tiež vyššiu mieru stability. Zároveň sa tým plní požiadavka smerníc zabezpečiť primeraný rotačný systém pre kolektívne predstavenstvo alebo aj najvyššie vedenie. Zmena z demokratického na kolektívny orgán je vyvolaná najmä potrebou zaistiť, aby v úrade s tak rozsiahlymi právomocami v jednom z najdôležitejších sektorov národného hospodárstva bola obmedzená miera jednostranného riadenia a odborných a riadiacich chýb, ktoré by mohli zásadným spôsobom ovplyvniť fungovanie sektoru. Regulácia sieťových odvetví sa dlhodobo na Slovensku potýka so situáciami, kedy viaceré dotknuté subjekty vyslovujú nesúhlas s rozhodnutiami úradu. Odvolací orgán však vedie tá istá osoba, ktorá vydáva rozhodnutie. To jednoznačne odporuje nielen európskym smerniciam, ale aj základným demokratickým princípom. Toto si všimol viackrát aj Brusel a úradníci z Európskej komisie. Navyše implementácia európskych smerníc v zákone o regulácii sieťových odvetví nie je najlepšie prevedená. Toto všetko nás viedlo k tomu, aby sme do Národnej rady predložili tento zákon. A, pani podpredsedníčka, chcel by som vás poprosiť, keby ste k nemu otvorili rozpravu, do ktorej sa súčasne hlásim. Ďakujem.
Bugár, Béla, podpredseda NR SR (2017-02-07):
Nech sa páči, prezentujme sa a hlasujme o návrhu prideliť tento návrh zákona výborom a takisto určiť gestorský výbor, aj lehoty potrebné na jeho prerokovanie v jednotlivých výboroch. (Hlasovanie.) Prítomných 138 poslancov, za 125, 13 sa zdržali hlasovania. Konštatujem, že návrh sme schválili. Prosím teraz pani poslankyňu Petru Krištúfkovú, aby uvádzala hlasovanie o prerokovanom bode v prvom čítaní o návrhu poslanca Dostála, Osuského a Kiššovej na vydanie zákona, ktorým sa mení... Jaj, pardon, to je ten bod. No zas, mýliť sa je ľudské. Veľakrát to hovorím. Takže teraz v skutočnosti dávam slovo pánovi poslancovi Bučekovi, aby uviedol hlasovanie k návrhu poslancov Dostála, Zimenovej, Dubačovej a Osuského na vydanie zákona, ktorým sa dopĺňa zákon č. 171/1993 Z. z. o Policajnom zbore, tlač 410. (Hlasovanie o návrhu poslancov Národnej rady Slovenskej republiky Ondreja Dostála, Zuzany Zimenovej, Viery Dubačovej a Petra Osuského na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov , tlač 410.)
Grendel, Gábor, podpredseda NR SR (2022-05-03):
Tridsaťdva faktických poznámok na vystúpenie pána poslanca. Končím možnosť prihlásiť sa s faktickými. Pán poslanec Miroslav Žiak, nech sa páči.
Kondrót, Maroš, poslanec NR SR (2012-07-03):
Ďakujem pekne, pani predsedajúca. Pani predkladateľka, je dosť strašidelné, čo dokážete predložiť do Národnej rady možno aj s dobrým úmyslom. Keď by som bol veľmi pozitívny, tak si viem predstaviť účel, o ktorý išlo, avšak je to nieže vyrážanie otvorených dverí, to je vyrážanie neexistujúcich dverí. Samozrejme, technicky je to úplne zle spravené. Úplne zlé. Problematiku ceny zájazdu vrátane konečnej ceny by mal riešiť vecne príslušný zákon, a tým je zákon č. 18/1996 Z. z. o cenách, takisto ako je vo všetkých okolitých krajinách, v jeho plnom znení. Ak má návrh zákona za cieľ ochranu spotrebiteľa, a teda aj ochranu účastníkov zájazdov, tak prečítajte si zákon č. 250/2007 o ochrane spotrebiteľa a o zmene zákona Slovenskej národnej rady č. 370/1990 Zb. o priestupkoch v znení neskorších predpisov v jeho plnom znení, túto problematiku rieši, máme to riešené. Jeho ustanovenia sa v praxi aplikujú v celom rozsahu a zabezpečujú úplnú informovanosť záujemcov o zájazdy ešte pred podpísaním zmluvy o zájazdoch. Takže vo všetkých prípadoch kúpy zájazdu platí, že zákazník je vždy informovaný o konečnej cene za zájazd predtým, ako sa rozhodne zmluvu o zájazde uzatvoriť a, samozrejme, že si ju vyskladá podľa svojich podmienok, počtu členov, termínu atď. Neviem, čo chcete riešiť, ale je to riešené zle, zákon o cenách, nie zákon o reklame. Ďakujem.
P. Muránsky, poslanec: (2003-02-26):
Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov v § 6 ods. 1 písm. a) až u) v minulosti definoval určitý okruh oprávnených osôb, ktorých majetok prešiel na štát alebo inú právnickú osobu v dobe od 25. februára 1948 do 1. januára 1990, a týmto oprávneným osobám sa vydávajú nehnuteľnosti späť. Práve v tomto § 6 nie je jednoznačne vymedzené ustanovenie, ktoré by riešilo aj prevod na štát na základe zákona č. 169/1949 Zb. o vojenských obvodoch. Zákonom o vojenských obvodoch sa násilnou formou a za zjavného porušovania ľudských práv a slobôd odoberali vlastnícke práva občanom Slovenskej republiky v rôznych oblastiach vojenských obvodov a tento zákon rieši oblasť Levočských vrchov v rokoch 1949 až 1956. Prevod nehnuteľného majetku bol ako obyčajne sprevádzaný všetkými formami nátlaku. Týmto spôsobom bolo zbavených vlastníckeho práva približne 30 000 obyvateľov severného Spiša. Zmiernenie majetkových krívd, ako aj definitívne vyriešenie tohto problému je možné dosiahnuť priznaním vlastníckeho práva a súčasne zriadenia vecného bremena tak, že účelové určenie nehnuteľností na obranu štátu bude zachované. Prijatím tejto novely sa ukončí dlhoročné snaženie pôvodných vlastníkov, ako sú fyzické osoby a lesné spoločenstvá, o prinavrátenie vlastníckych práv. Chcem upozorniť alebo chcem dať na vedomie, že aj v minulom volebnom období už táto snaha bola v tomto parlamente a asi o 1 hlas neprešla. Prosím vás všetkých, kolegovia, kolegyne, aby sa to druhýkrát neopakovalo a aby sme týchto občanov druhýkrát nesklamali. Ďakujem pekne.
P. Paška, predseda NR SR: (2006-10-24):
(Hlasovanie.) 135 prítomných, 59 za , 28 proti, 48 sa zdržalo. Konštatujem, že na základe odporučenia pána predsedu sme jeho návrhy neprijali. (Smiech v sále.)
Žiga, Peter, podpredseda NR SR (2024-02-28):
Hlasujeme o návrhu pani poslankyne Škopovej. (Hlasovanie.) 138 prítomných, 23 za, 0 proti, 115 sa zdržali. Návrh sme neschválili.
Blanár, Juraj, podpredseda NR SR (2022-10-05):
Teraz v rozprave vystúpi pán poslanec Tomáš Lehotský. Po ňom bude vystupovať pán poslanec Štefan Kuffa.
Kalmárová, Viera, poslankyňa NR SR (2024-05-10):
Ďakujem pekne za slovo. Príspevok pána ministra Tarabu v podstate potvrdil, čo si o celej veci myslím. Ja osobne nebudem taká príkra voči pani ministerke, ja s ňou do istej miery aj súcitím, lebo situácia, ktorej čelí od svojho nástupu, nie je vôbec závideniahodná. Viem si predstaviť, že sú momenty, kedy trpí aj úzkosťami, a viem si predstaviť, že sú aj momenty, kedy si kládla otázku, či to vôbec stálo za to. Nechcela by som sa ocitnúť v jej koži a tým mám na mysli byť zodpovedná za niečo, čomu nie som schopná ani len porozumieť, to je fakt problém. Ale zdá sa, čo je kľúčové, že pani ministerka si neuvedomuje, že je nástrojom skupiny ľudí, ktorí sa skrývajú v jej tieni, a ako nástroj slúži na presadzovanie ich osobných záujmov, ale zodpovednosť a nepopularita v umeleckej obci a spoločnosti ide na jej vrub, zatiaľ čo benefity čerpajú ľudia, ktorí sú v jej tieni. A nech pani ministerka, ak ma vôbec počúva, skúsi o týchto slovách aspoň premýšľať, ak ich už nebude brať natoľko vážne, aby z nich sama vyvodila úplne logický záver. Ďakujem.
Martinák, Ľuboš, poslanec NR SR (2013-11-29):
Pán predseda, dajte, prosím, hlasovať o pozmeňujúcom návrhu č. 9 pána poslanca Hubu.
Kollár, Boris, predseda NR SR (2022-05-05):
S ďalšou faktickou pán poslanec Tomáš.
Majerský, Milan, poslanec NR SR (2024-01-09):
Ďakujem veľmi pekne, pán podpredseda. Kolegovia, kolegyne, oslabovanie finančných záujmov Európskej únie, eurofondy, ono to tu visí nad nami ako Damoklov meč a niekedy sa to až ťažko počúva, že vládni predstavitelia ukazujú na opozíciu, že kvôli vám nám vezmú eurofondy. Tak ja za Kresťanskodemokratické hnutie vám môžem zodpovedne povedať, že urobíme všetko pre to, aby sme ich čerpali, čerpali zodpovedne, dobre a správne, a máme s tým aj skúsenosti. My vieme, čo to je vymyslieť projektový zámer, vieme, čo to je v Rade partnerstva tento projektový zámer presadiť a potom napísať projektovú dokumentáciu, ktorú musíte predtým vyobstarať, podať žiadosť, čakať, či vám bude na ministerstve schválená, čakať potom na prvú ex ante kontrolu, druhú ex ante kontrolu, až nakoniec zistíte, že pre nedostatok finančných prostriedkov celá táto procedúra, ktorú ste absolvovali niekedy aj viac ako rok či dva, je fuč. Tak za KDH vám poviem, že nie, my chceme čerpať eurofondy a budeme bojovať za to, aby sme v čo najväčšej miere efektívne čerpali a vyčerpali všetky eurofondy. Nechceme o ne prísť, ale v rukách to nemáme my. V rukách to má vládna koalícia, lebo stačí urobiť zopár jednoduchých krokov. Zmeňte to, zastavte rušenie špeciálnej prokuratúry, harmonizujte trestné sadzby s vyspelými krajinami Európskej únie a garantujem vám, nikto, nikto nám nesiahne na eurofondy, nikto nás nebude chcieť obrať o rozvoj tejto krajiny vďaka eurofondom a všetko bude v pohode. Ale garantujem vám ešte jednu vec, v rukách to máte vy a my určite chceme prispieť k rozvoju Slovenska. Ďakujem. (Potlesk.)
M. Gibalová, poslankyňa: (2009-12-10):
Pani ministerka Tomanová, v októbri, keď som predložila v parlamente návrh novely zákona o sociálnom poistení a po jeho zamietnutí o pár dní neskôr predniesla v rámci rozsiahlej novely zákona o sociálnom poistení pozmeňujúce návrhy, ktoré mali uzákoniť zmenu podmienok financovania nezamestnaných, a tak vytvoriť priestor pre zmiernenie situácie desiatok tisícov tých, ktorí sa ešte iba črtali na obzore, ste vystúpili z tohto miesta s týmto uistením, citujem: „Ale môžem prisľúbiť jednu vec a určite sa jej budem venovať vzhľadom na to, že finančná kríza, a ja predpokladám, pretože niektoré signály sú už tu, sa bude riešiť a bude narastať počet nezamestnaných a bude potrebné týchto ľudí zabezpečiť a určite pripravíme právnu novelu, ktorá bude týchto ľudí lepšie zabezpečovať, ako je súčasná právna úprava dávky v nezamestnanosti. To skutočne môžem prisľúbiť a urobíme to. Nebudeme to robiť v tejto novele.“ Koniec citátu. Potom plynul čas a rástla armáda nezamestnaných a opozícia v priebehu 12 mesiacov predložila v parlamente dohromady šesť návrhov noviel zákona o sociálnom poistení, ktoré mali jediný cieľ: zmierniť tvrdé podmienky nároku na dávku v nezamestnanosti a dĺžku obdobia vyplácania dávky, ktoré nás zaraďujú na jedno z posledných miest v rámci dvadsaťsedmičky. Z času na čas, najmä vtedy, keď hrozilo, že aj verejnosť si už začne klásť otázku, prečo vláda v tomto smere nič nerobí, vytvárali ste dymovú clonu nádeje a čičíkali verejnosť asi týmto spôsobom: Rokujeme do prázdnin, po prázdninách hľadáme peniaze v štátnom rozpočte, v septembri, už to bude do konca roka, do nového roka... Naposledy ste živili nádej nezamestnaných prísľubom, že zmeny prijme parlament na decembrovej schôdzi s účinnosťou od 1. januára 2010 v skrátenom legislatívnom konaní v rámci novely zákona o službách zamestnanosti, ktorou sa mal nepriamo novelizovať zákon o sociálnom poistení a ktorý mala vláda schváliť 2. decembra. Vláda tento návrh zákona schválila 8. decembra 2009, avšak bez sľubovaných zmien. Pani ministerka Tomanová, štrnásť mesiacov ste cynicky vodili nezamestnaných za nos a nakoniec ste ich aj podviedli. Ďalšie desiatky tisícov nezamestnaných sa vaším pričinením predčasne ocitnú v radoch poberateľov dávok v núdzi. To je váš vianočný darček pre nezamestnaných. Žiadam vás preto o odpoveď na tieto otázky: Prečo ste z vládneho návrhu zákona, ktorým sa mení a dopĺňa zákon č. 5 o službách zamestnanosti vypustili čl. III, ktorým sa mal novelizovať zákon č. 461 o sociálnom poistení? Ako si predstavujete splnenie svojich verejných sľubov vo veci legitímnych zmien podmienok pre vznik nároku na dávku v nezamestnanosti? Za vašu odpoveď vám ďakujem.
Přidal, Alojz, poslanec NR SR (2012-11-06):
Áno, aj ja som tým bol zaskočený. (Smiech v sále.) Dajte hlasovať o tom, že Národná rada Slovenskej republiky v súlade s rozhodnutím vaším, pán predseda, prideľuje predložený návrh zákona na prerokovanie výborom: ústavnoprávnemu a výboru pre hospodárske záležitosti, a aby za gestorský výbor určila hlasovaním výbor pre hospodárske záležitosti s tým, že určené výbory návrh prerokujú v druhom čítaní vo výboroch do 30 dní a v gestorskom do 32 dní. Dajte hlasovať, prosím, pán predseda.
Marcinková, Vladimíra, poslankyňa NR SR (2024-05-03):
Ďakujem veľmi pekne. Je veľmi dôležité vypichnúť a podporiť, že tento návrh sa snaží o transparentnosť. Toto je podľa mňa niečo, čo by sme naprieč všetkými politickými stranami mali presadzovať a to nielen v tejto oblasti, ale v absolútne všetkých, aby mali ľudia čo najširšie informácie, naozaj či už o pracovnej pozícii, či o plate v ňom, to nie sú veci, ktoré by sme mali skrývať. Pretože vieme aj z minulosti z minulých návrhov, ktoré skvalitnili to pracovné prostredie, že akonáhle sme prišli s informáciami, ktoré stransparentnili tú pracovnú pozíciu, tak sa tie podmienky pre zamestnancov a tá rovnosť pri ich odmeňovaní zlepšili. Takže toto podľa mňa bude tiež pozitívny dôsledok. Ale ako som povedala, keď sme mali o tomto diskusiu s kolegami v strane SaS, bolo pre nás veľmi dôležité, aby sme pri tom sankcionovaní nešli nad rámec toho, čo od nás žiada Európska únia, pretože už dnes je veľkou témou v rámci EÚ konkurencieschopnosť, potrebujeme byť podľa mňa aj pri prijímaní týchto, pri prijímaní týchto zmien v nejakej rovnováhe čo do povinnosti zamestnanca, čo do povinnosti zamestnávateľa, takže ak budeme vedieť hovoriť o znížení tej pokuty, tak ako kolegyňa Petrík povedala v predošlom príspevku, alebo pristúpiť k tomu, čo od nás žiada tá smernica, tak tam s týmto zámerom sme plne stotožnení, len tam máme tento jeden boľavý bod, o ktorom potrebujeme hovoriť. Ďakujem.
Grendel, Gábor, podpredseda NR SR (2022-03-22):
Ďakujem pekne. Prosím ešte určeného spravodajcu z výboru pre vzdelávanie, vedu, mládež a šport pána poslanca Jozefa Habánika, aby informoval Národnú radu o výsledku rokovania výborov o tomto návrhu vlády.
Paška, Pavol, predseda NR SR (2013-03-14):
Pán poslanec Martvoň.
Hrnčiar, Andrej, podpredseda NR SR (2016-09-20):
Ďakujem. Končím možnosť nahlásiť sa s faktickými poznámkami. Nech sa páči, pán poslanec Krajniak.
Šimečka, Michal, podpredseda NR SR (2024-05-03):
Ďakujem veľmi pekne. S reakciou na faktické pán poslanec Grendel, nech sa páči.
Ferenčák, Ján, poslanec NR SR (2021-05-03):
Ja sa pridám takisto možno k pánovi poslancovi, lebo hovoril, koľko veľa vecí sa spravilo a ako regióny sa štartovali cez IUC, SPR-ka a UMR-e, že sa, s rómskymi komunitami ako sa začalo pracovať, zákon o najmenej rozvinutých okresoch, len trošku sa zabudlo povedať, že za ten rok v tých regiónoch sme asi nejako toho veľa nepocítili. Áno, UMR-e sa skreovali, takisto aj SPR, čo sú regióny, ale v každom kraji je to ináč. To znamená, tam to nie je štandardné, že pre všetkých rovnako. A na druhej strane, najprv ste zlikvidovali najmenej rozvinuté okresy, rozpustili sa kompletne štruktúry, nedofinancovali sa organizácie, ktoré mali tento rozvoj robiť, a po roku sa zistilo, že asi nejaký NRO je potrebný, tak teraz ste pripravili nový zákon o regionálnom rozvoji a o najmenej rozvinutých okresoch. Tak som zvedavý, ako tieto, tieto lepšie zákony budú predstavené, keď som povedal, že v nich je centralizmus, a nie decentralizácia do regiónov a do lokálnych štruktúr.
Kočiš, Eduard, poslanec NR SR (2021-02-03):
Ďakujem za slovo, pán predsedajúci. Pán kolega Karahuta, hovorili ste mi úplne z duše a je vidieť, že ste naozaj srdcom nielen obchodník, ale aj hospodár, čiže právom ste asi na čele výro... výboru, ktorý, ktorý zastávate. Čiže naozaj veľká vďaka za váš príspevok a veľká vďaka za názory, ktoré tuná idete obhajovať a voči ktorým ste sa veľmi tvrdo vyjadril. Naozaj s vami musím súhlasiť, že týmto schválením zákona by sme otvorili dvere likvidácii posledných malých obchodných prevádzok, zlikvidovali by sme drobných predajcov regionálnych potravín, malých nezávislých predajní potravín, ktoré ešte tuná na Slovensku máme, večierok, bistier, podnikových predajní chleba pečiva, mäsiarstiev a mnohých iných. Obchodné reťazce totiž disponujú takou ekonomickou silou, že využitím predaja potravín pod nákupné ceny, ktoré sú naozaj podhodnotené, teda zámerne nereálne nízkymi cenami, by ľahko zlikvidovali akéhokoľvek menšieho predajcu v akomkoľvek regióne. Následne by sme sa ako obyvatelia týchto regiónov, medzi ktorých patria aj severovýchod Slovenska, naozaj stali úplne závislí od ich cenovej politiky a ich zvyšovaním cien, keďže by v regiónoch naozaj zlikvidovali aj to posledné konkurencieschopné prostredie. A ja si naozaj dovolím tvrdiť, že len klasický slovenský prvovýrobca dokáže zabezpečiť tak kvalitnú potravinu, ktorú nám žiaden obchodný reťazec nevie dať, a ja za seba môžeme povedať, že tak, ako je predložený tento návrh zákona, nemôžem ho podporiť, a ako povedal pán Karahuta, skúsme hľadať kompromisy, skúsme hľadať pozmeňujúce návrhy zákonov a verím, že pán minister sa k tomu adekvátne vyjadrí, a určite nájdeme kompromis, ktorý bude na prospech prvovýrobcom, bude na prospech občanov Slovenskej republiky a celému Slovensku. Ďakujem pekne.
Kadúc, Miroslav, poslanec NR SR (2015-03-10):
Pán predseda, ako tu nie je žiadna prekážka na to, aby ste spravili takúto voľbu. Je to presne, ako je návrh v súlade s čl. 61 ods. 1 ústavy, v súlade s rokovacím poriadkom § 112 ods. 1. Tam tá prekážka nie je. Jediná prekážka, ktorá môže byť, je podľa mňa, je, že to nie je písomne, ale to nič nebráni tomu, aby tento bod bol na konci tejto schôdze, kedy písomné odôvodnenie dodám bez akýchkoľvek problémov.
Hrnčiar, Andrej, podpredseda NR SR (2017-03-23):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru poslancovi Petrovi Antalovi.
Laššáková, Jana, doterajšia podpredsedníčka NR SR (2016-03-23):
Pán poslanec Peter Chudík.
Matovič, Igor, poslanec NR SR (2011-11-29):
Myslím si, že tých urážok som si tu vypočul za desať faktických poznámok dosť. Hovoriť alebo komentovať nejakého kšeftára Rafaja, ktorý robí poskoka podľa mňa najväčšiemu zlodejovi na Slovensku, asi nemá zmysel. (Reakcie z pléna.) A pri poslancovi Pučíkovi... (Prerušenie vystúpenia predsedajúcim.)
Sulík, Richard, predseda NR SR (2011-07-08):
O procedurálnom návrhu pána poslanca Ondruša. (Ruch v sále.) (Hlasovanie.) Z prítomných 124 poslancov hlasovalo 42 za, 75 proti, 7 sa zdržalo. Tento návrh sme neschválili.
Paška, Pavol, predseda NR SR (2013-05-21):
(Hlasovanie.) 144 prítomných, 81 bolo za, 13 proti, 49 sa zdržalo, 1 nehlasoval. Schválili sme novelu zákona číslo 330 o pozemkových úpravách. Pani poslankyňa Grečková uvedie v druhom čítaní hlasovanie o vládnom návrhu zákona číslo 78 o bezpečnosti hračiek. Je to tlač 385. (Hlasovanie o vládnom návrhu zákona, ktorým sa mení a dopĺňa zákon č. 78/2012 Z. z. o bezpečnosti hračiek a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 385.)
Jurinová, Erika, podpredsedníčka NR SR (2015-10-21):
Poslanec Osuský.
Dostál, Ondrej, poslanec NR SR (2024-06-26):
Pán poslanec Baška, hovorili ste tu o tom, ako koalícia, ale vtedy ste neboli koalícia, vtedy ste boli jednofarebná vláda SMER-u, v rokoch 2012 – 2016 umožňovala konanie mimoriadnych výborov, ktoré sa konali z iniciatívy opozície. No to je síce pekné, ale teraz sme v ďalšom volebnom období a toto nie je vôbec bežná prax. Práve naopak, koalícia zvykne zablokovať výbory, ktorými sa opozícia snaží reagovať na nejaké aktuálne veci, a teda ja ako člen ústavnoprávneho výboru mám opakovanú skúsenosť s tým, že ak iniciujeme nejaký mimoriadny výbor, tak koalícia buď nepríde, s výnimkou predsedu, zablokuje ten výbor, lebo je neuznášaniaschopný, alebo keď príde, tak neschvália program. Výnimkou bol minulotýždňový výbor, kde sme si zavolali pána generálneho prokurátora Žilinku a chceli sme, aby vysvetlil svoje, svoje, svoj postup v súvislosti s preraďovaním prokurátorov Úradu špeciálnej prokuratúry. A ten prebehol tak, že počas hodinovej obednej prestávky, po približne 20 minútach začal ten výbor, koalícia ho otvorila, pán generálny prokurátor bol prítomný a približne 40 minút mal monológ, až kým neskončil, neskončila prestávka a aj tým výbor, čiže žiadnu otázku mu nebolo možné položiť, aj keď ten výbor bude pokračovať, ale Boh vie kedy. Ale teda k tomu samotnému návrhu. Idete odvolávať pána poslanca Šipoša z funkcie predsedu výboru za to, že uplatnil právomoc, ktorú mu dáva aktuálne platný rokovací poriadok, takže z môjho pohľadu nič iné ako politické krágľovanie to nie je. Toto nie je dôvod, pre ktorý by mal byť odvolaný predseda výboru zo svojej funkcie a určite by ste veľmi protestovali, keby sa to týkalo vá... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2019-01-29):
Pán poslanec Budaj, nech sa páči.
Bugár, Béla, podpredseda NR SR (2016-09-21):
Ďakujem. Teraz otváram rozpravu. Do rozpravy sa hlási pán poslanec Droba. A, samozrejme, predtým ešte pán poslanec Ivan. Nech sa páči.
Valášek, Tomáš, poslanec NR SR (2023-12-13):
Vďaka, pán predsedajúci, a dovoľte mi pridať sa k tým predrečníkom, ktorí gratulovali a ďakovali aj pánu poslancovi Jakabovi, aj pánu poslancovi Grendelovi za to, že nám umožnili načrieť do tejto studnice ľudovej tvorivosti v podaní štátnych úradníkov. A, a keď už sme pri tom, škoda ostať na povrchu, dovoľte mi načrieť hlbšie citovaním z tejto pozoruhodnej kategórie banských povolení. Určite za zmienku takisto stojí, že vydanie povolenia na zvislú dopravu osôb v hlbinných baniach alebo na podstatné zmeny na ťažnom zariadení na zvislú dopravu osôb vrátane miest na zisťovanie; zdražie zo 16,50 eur na 25 euro, čo je nárast o 51,5 %. Dovoľte mi tiež vypichnúť, že povolenia na výnimky z banských predpisov okrem miestneho zisťovania narastú zo 16,50 na 25 eur, čo je nárast o 51,5 %. Nemali by sme si nechať ujsť, že povolenie výnimky z praxe alebo zo vzdelania, ktoré sú určené v banských predpisoch, narastie z 33 na 50 eur, nárast o 51,5 %. Do všeobecnej pozornosti tiež dávam, že vydanie predchádzajúceho súhlasného stanoviska, schválenia a potvrdenia povolenia zaradenia alebo zrušenia uvedených banských predpisov narastie z 9,50 na 14,00 a 14 eur, nárast o 47,4 %. A do skutočne osobitnej pozornosti dávam takto na záver ten pozoruhodný poplatok s asi najkúzelnejším, najkúzelnejšia definícia v tabuľke, a tým je pridelenie evidenčného čísla a vydanie tabuľky s evidenčným číslom vyrobenej zo zmesi polykarbonátu a polyesteru vyžarujúcej svetlo pri zapnutom osvetlení vozidla, pri zápise vozidla do evidencie alebo pridelenie evidenčného čísla a vydanie takejto tabuľky s evidenčným číslom za stratenú, zničenú, poškodenú, odcudzenú alebo neutr... neupotrebiteľnú tabuľku alebo vydanie duplikátu takejto tabuľky s pôvodne prideleným evidenčným číslom, alebo s evidenčným číslom vytvoreným na základe požiadavky držiteľa voziteľa, to je jeden poplatok, narástol zo 182 na 260 eur, nárast o 42,6 %. Ďakujem. (Potlesk.)
M. Hort, poslanec: (2001-09-20):
Budeme hlasovať najskôr o bode č. 1 pani poslankyne Aibekovej.
Kvorka, Ján, poslanec NR SR (2018-03-13):
Ďakujem, pán predsedajúci. V rozprave vystúpili dvaja páni poslanci, pán poslanec Fecko a pán poslanec Simon. Pán poslanec Simon podal procedurálny návrh vrátiť návrh zákona na dopracovanie. Prosím, dajte hlasovať.
Figeľ, Ján, podpredseda NR SR (2012-10-29):
Pán Martin Fecko.
Mičovský, Ján, poslanec NR SR (2023-02-08):
Vážený pán podpredseda, ďakujem za slovo. Vážená Národná rada, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorý je pod tlačou 1402. Predkladám vám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory, a to: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Vážený pán podpredseda, skončil som. Otvorte, prosím, rozpravu.
P. Hrušovský, podpredseda NR SR: (2002-03-20):
Páni poslanci, počuli ste návrh pána spoločného spravodajcu, ktorý odporúča, aby sme hlasovali o návrhu zákona, ktorého predkladateľom je pán poslanec Vavrík, spôsobom takým, aký uviedol pán spoločný spravodajca. Nech sa páči ešte. F. Halmeš, poslanec: Takže prvé hlasovanie by malo byť podľa odporúčania gestorského výboru, výboru pre sociálne veci a bývanie hlasovať o bode 1 zo spoločnej správy s odporúčaním neschváliť ho. Prosím, aby sme hlasovali.
Ďuriš Nicholsonová, Lucia, podpredsedníčka NR SR (2018-11-29):
Prerušujem rokovanie o tomto bode programu. A teraz, kolegyne, kolegovia, ďalším bodom programu by mal byť vládny návrh zákona o štátnom rozpočte na rok 2019. Ja si myslím, že toto je taký dôležitý návrh zákona, ktorý si zaslúži, aby sme k tomu pristúpili ráno a čerství a nie o takejto hodine, aby sme to nerozkúskovali proste, lebo pán minister to ledva uvedie a aj tak ukončíme rokovanie. Chcem sa opýtať, či je všeobecný súhlas, že by sme s týmto zákonom začínali zajtra rokovanie. (Súhlasná reakcia pléna.) Veľmi pekne vám ďakujem, želám vám všetkým pekný večer. (Prerušenie rokovania o 19.43 hodine.)
Červeňáková, Elena, poslankyňa NR SR (2018-05-23):
Vážená predsedajúca, vážené kolegyne, kolegovia, dovoľte, aby som uviedla spoločnú správu výborov Národnej rady Slovenskej republiky o prerokovaní Správy o činnosti komisára pre osoby so zdravotným postihnutím za rok 2017 (tlač 911a). Výbor Národnej rady Slovenskej republiky pre ľudské práva a národnostné menšiny ako gestorský výbor podáva Národnej rade Slovenskej republiky spoločnú správu výborov o prerokovaní Správy o činnosti komisára pre osoby so zdravotným postihnutím za rok 2017 (tlač 911). Predseda Národnej rady Slovenskej republiky svojím rozhodnutím č. 958 z 29. marca 2018 pridelil predmetnú správu na prerokovanie týmto výborom: Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre ľudské práva a národnostné menšiny, zároveň určil Výbor Národnej rady Slovenskej republiky pre ľudské práva a národnostné menšiny za gestorský výbor, ktorý podá Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Výbor Národnej rady Slovenskej republiky pre zdravotníctvo vo veci rokoval o správe 9. mája 2018 a prijal k nej uznesenie č. 100, v ktorom odporúčal, aby Národná rada zobrala správu na vedomie. Výbor Národnej rady Slovenskej republiky pre sociálne veci rokoval o správe 9. mája a prijal k nej uznesenie č. 107, v ktorom odporúčal, aby Národná rada zobrala správu na vedomie. Výbor Národnej rady Slovenskej republiky pre ľudské práva a národnostné menšiny rokoval o správe 24. apríla 2018 a prijal k nej uznesenie č. 83, v ktorom odporúčal, aby Národná rada zobrala správu na vedomie. Gestorský výbor na základe uznesení výborov odporúča Národnej rade Slovenskej republiky zobrať na vedomie Správu o činnosti komisára pre osoby so zdravotným postihnutím za rok 2017 (tlač 911). Spoločná správa výborov bola schválená uznesením gestorského výboru zo 16. mája 2018 č. 87. Týmto uznesením výbor poveril mňa, aby uviedla som správu na schôdzi Národnej rady Slovenskej republiky a predložila návrh na uznesenie Národnej rady Slovenskej republiky. Ďakujem, skončila som. Prosím, pani predsedajúca, otvorte rozpravu.
Hlina, Alojz, poslanec NR SR (2015-03-13):
Ďakujem veľmi pekne. Pán kolega, ja vás môžem ubezpečiť, že nielen, že či vie, tam písali, vy si naozaj myslíte, že pán Kondrót by to písal? Proste to tam písali oni, je to predpríprava na to, že raz ľudia tejto krajiny sa možno zobudia a budú sa pýtať, že čo sa to vlastne vtedy udialo, a keby prišiel tento návrh z ministerstva dopravy, tak sa trošku stratí, pokiaľ je to exekutívne predložené. Takto je to, že tie hrozne vysoké pokuty znížili poslanci za SMER. Ja už vidím tú tlačovku premiéra alebo predsedu strany SMER. Mýto sem, mýto tam, taký krik, hentaký krik, ale kto znížil pokuty? Naši poslanci. A všetci, aha, fakt, ich poslanci! A proste treba čítať túto politiku, oni to vedome, to bolo tam vypracované, to je úplne jasné. Oni potrebujú mať pripravené nevystrelené patróny, že keď sa ľudia začnú zaujímať, že čo sa vlastne udialo vtedy s tými cestami, tak majú jeden zmierňujúci, že ale my sme aspoň vtedy, vtedy znížili tie pokuty. To je jasná a čitateľná taktika, čiže ja vám takto dopredu odpoviem, i keď teda, samozrejme, však to mal niekto iný povedať. Ale ešte som dlžný jedno ospravedlnenie, ja som v mojej reči povedal, že tlačovku bude robiť pán Poliačik, ospravedlňujem sa, samozrejme, som myslel pána Počiatka. Sa mi to poplietlo, hej, pán Poliačik by si nerobil na túto tému tlačovku, takže to sa ospravedlňujem.
Blanár, Juraj, podpredseda NR SR (2022-10-21):
Jedna faktická poznámka pána navrhovateľa Čepčeka na vystúpenie pána poslanca Viskupiča. Nech sa páči.
Hort, Milan, podpredseda NR SR (2011-04-01):
Ďakujem. Pán poslanec Galbavý sa hlási s možnosťou alebo snahou reagovať na faktické poznámky, nech sa páči.
P. Hrušovský, predseda NR SR: (2003-10-24):
V. Ďaďo, poslanec: Kolegyne a kolegovia, teraz v zmysle rokovacieho poriadku v mene štyroch  poslaneckých klubov KSS, Smeru, HZDS a Klubu nezávislých poslancov predkladám procedurálny návrh, aby na 18. schôdzi Národnej rady Slovenskej republiky podal minister školstva Slovenskej republiky informáciu o riešení porušovania zákonov Slovenskej republiky a Ústavy Slovenskej republiky v súvislosti so spoplatnením externého štúdia a prijatých opatreniach na vysokých školách, o prijatých opatreniach voči fakultám, ktoré tento zákon obchádzajú prostredníctvom rôznych agentúr, respektíve nadácií. Ďakujem.
Kollár, Boris, predseda NR SR (2021-11-09):
S ďalšou faktickou poznámkou vystúpi alebo reagovať bude pán poslanec, pán podpredseda Blanár.
Jurinová, Erika, podpredsedníčka NR SR (2014-11-08):
Pán poslanec Kadúc sa v miestnosti nenachádza. Dávam slovo pánovi poslancovi Jánovi Mičovskému.
Sklenár, Martin, minister obrany SR (2023-05-18):
Veľmi rád, ak teda naše informácie nehovoria o tom, že takáto munícia sa v tom, v tom sklade nachádzala, myslím si, že je nezodpovedné takýto naratív šíriť, nech ho šíri ktokoľvek. Informácie si treba overovať a pracovať s overenými informáciami a na základe nich potom prijímať aj rozhodnutia, samozrejme, v záujme bezpečnosti Slovenskej republiky. Ďakujem.
Figeľ, Ján, podpredseda NR SR (2013-03-22):
Ďakujem pekne. Týmto sme vyčerpali časť rozpravy na základe písomných prihlášok. Chcem sa teraz spýtať, či sa niekto chce prihlásiť do rozpravy ústne? Dvaja kolegovia. Končím možnosť prihlásiť sa. Nech sa páči, pani Magda Košútová.
Vetrák, Milan, poslanec NR SR (2023-05-03):
Ďakujem pekne. Keďže viacerí poslanci teraz po skončení rozpravy k vládnemu návrhu zákona o fiduciárnom vyhlásení, to je tlač 1558, by potrebovali ešte viacej času na to, aby si, aby si zvážili, ako budú hlasovať o tomto návrhu zákona, tak navrhujem, aby sme hlasovanie o tomto návrhu zákona presunuli na stredu budúceho týždňa, 10. 5. o 17. hodine.
Bugár, Béla, podpredseda NR SR (2016-12-06):
Prezentujme sa a hlasujme o bodoch zo spoločnej správy s odporúčaním gestorského výboru schváliť. (Hlasovanie.) Prítomných 142 poslancov, za 77, zdržalo sa 64 poslancov, 1 nehlasoval. Konštatujem, že body zo spoločnej správy sme schválili. Nech sa páči.
Laurenčík, Milan, podpredseda NR SR (2021-06-18):
(Povedané súbežne s rečníkom.) Hlasovanie bude v utorok, ale ja si myslím, že by sme mali tento bod normálne teraz ešte skončiť.
P. Hrušovský, predseda NR SR: (2005-11-08):
Teraz dávam slovo pánovi poslancovi Miššíkovi, ktorého poveril výbor ústavnoprávny, aby informoval Národnú radu o stanovisku ústavnoprávneho výboru k predloženému návrhu poslanca Tibora Cabaja.